**Landsleir i Stavanger - sommer 2012**

**Til Speidere og foreldre i 1.Fredrikstad!**

Nå nærmer det seg avreise til årets Landsleir og snart på tide å pakke sekken. Her kommer nyttig informasjon om avreise, lommepenger etc.

**Avreise:** Fredag 5.juli Oppmøte kl. 12.00 Fredrikstad jernbanestasjon. (Toget går kl 12.38. og venter ikke!)

**Retur/ankomst Fredrikstad jernbanestasjon**: Lørdag 13.juli kl. 21.00.

Vi kjører “stil og sveis” og speiderne reiser som vanlig i speiderskjorte ☺

**Svipptursekk med mat og drikke for hele dagen må speiderne ha med seg på toget. Vi er ikke fremme i Stavanger før ca. 21,00 på kvelden.**

**Leir T- skjorte –** Vi har kjøpt inn leir t-skjorte av modell «tårn»( se speidersport sine nettsider) med 1.Fredrikstad logo til alle leirdeltagerne i troppen. Denne er inkludert i leirprisen:-)

**Lommepenger:** Leirkontingenten dekker alt, men litt lomme penger kan være hyggelig for en speider å ha. Hvor mye hver enkelt skal ha med seg er alltid en vurdering, men et sted mellom 350-500,- bør holde. Leiren har også kiosk, cafeer og speidersport der speiderne kan betale med kort, men det er ikke minibank på selve leirområdet.

**Leirbank:** Vi har tradisjon på dette. Leirbank vil si at alle speiderne leverer inn pengene sine til ”Banksjefen”. Dette skjer på toget. De får en liten bankbok der det står hvor mye de har satt inn, og så holder vi banken åpen til faste tider hver dag. På den måten hjelper vi de med å ”holde orden” på pengene, så ikke de «svir av alt» på Oslo s.

**Mobiltelefon:** Det er ikke ønskelig at speiderne har med mobiltelefon på leiren. Det er ikke noe forbud, men vi vil ikke være behjelpelige med opplading av disse da vi ikke har tilgang til strøm på teltområdet, og for å redusere bruken.

Noen speidere vil gjerne, pga hjemlengsel ha med seg mobil. Avtal da heller med oss lederne et fast klokkeslett på ettermiddagen speideren kan ringe hjem fra lederens mobil. Da unngår speideren å gå og vente på telefon hjemmefra, og kan heller konsentrere seg om aktivitetene på leiren.

**Hjemmeleder:** Vi har en hjemmeleder under Leiren. Leirlivet er hektisk, og lederne skal være til stede for speiderne. Hjemmeleders funksjon er derfor å være bindeledd mellom lederne og foresatte.

Vi har kontakt med hjemmeleder hver dag, primært på ettermiddagen, der vi informerer om dagens hendelser og speidernes ve og vel. Lurer dere på noe så ta kontakt med hjemmeleder som vil formidle beskjeden videre til oss ledere. Skulle det skje noe på hjemmefronten, som speideren må vite, som alvorlig sykdom eller dødsfall så ta kontakt med hjemmeleder. Vi ønsker da å være tilstede når evt. speideren ringer hjem.

Hjemmeleder i år som i fjor er:

**Knut Morten Fredriksen** mobil:  **91643540**

Ellers vil vi prøve å legge ut litt info om våre leirsysler på «speiderola» på facebook. Er du ikke venn med Speiderola ennå, så søk han opp, be om å bli hans venn før leiren. Husk å skriv hvem du er / hvilken relasjon du har til gruppen( eks. mor til speiderjens) så legger speiderola deg til.

**Helsekort:**

**Helsekortet må leveres snarest. Det kan gjerne scannes og sendes eller lastes ned fra leirsidene på nettet «Stavanger 2013» og fylles ut for så å sende det til Adeline.**

**Sendes til: adeline.b.karlsen@hiof.no**

Helsekortene blir behandlet konfidensielt og makulert etter leiren. Hvis det er noe spesielt du vil snakke om vedrørende ditt barn utenom det som skrives på helsekortet, ta kontakt med Beate.

Mer informasjon om landsleiren finner du på [www.stavanger2013.no](http://www.stavanger2013.no)

*Vi gleder oss til sommerens leir !*

*Speiderhilsen lederne i Troppen*

*---------------------------------------------------------------------------------*

**Hvilke merker skal sys på speiderskjorta og hvor?**

**Se linken:**

http://www.speiderbasen.no/?side=omspeideren.drakt

Denne informasjonen blir også å finne på hjemmesiden vår: www.1.fredrikstad.speidergruppe.org

**epost og tlf til Troppsleder:**

Beate Bertheau Johannessen,

bcbj@fredfiber.net / speider mob: 4771513

**VIKTIG OM PAKKING!!!**

Vi skal ta tog til leiren, men hjemover må vi ta buss for tog fra Drammen til Fredrikstad. Dvs at det blir noen bytter for speiderne og mye å holde styr på. Lederne har derfor bestemt at speiderne **kun kan ha med seg 1 sekk og 1 svipptursekk.**

**Det skal ikke være festet noe utenpå sekken som støvler, sovepose etc. Ha Liggeunderlag separat godt merket evt m. påfestet koffertmerkelapp.**

**Vi ber derfor alle speidere levere sekken ferdig pakket onsdag den 26.juni, slik at vi kan pakke sekkene, soveposer og underlag i containeren vi skal sende til Stavanger. Da har speideren bare evt regntøy og mat og drikke i svipptursekken sin å holde styr på under reisen til Stavanger.**

**NB: MERK NY INFO OM DAG TID OG STED:**

**Sekken skal kan leveres på Bodahl-Johansen, Råbekksvingen 2** ( ved hovedinngangen til Stabburet på Råbekken)

**Torsdag 27.juni kl. 19.30**

|  |  |
| --- | --- |
| **UTSTYRSLISTE PÅ LEIR Husk å merke ALT tøy og utstyr med navn!** | Pakket |
| Svipptursekk |  |
| Toalettsaker, tannbørste, tannkrem og såpe sjampo  |  |
| Håndkle (mindre håndkle og badehåndkle) |  |
| Sovepose |  |
| Liggeunderlag  |  |
| Ryggsekk,  |  |
| Treningstøy (treningsbukse, -jakke og –shorts) |  |
| T-skjorter |  |
| Underbukseskift |  |
| Sokkeskift |  |
| 2 langbukser (for eksempel olabukse, inkl. reisebuksa) |  |
| Badebukse  |  |
| En ”robust” shorts (utover badebuksen, til leirliv) |  |
| Kniv til å ha i beltet |  |
| Belte til bukse |  |
| Tykk genser / fleecegenser |  |
| Ulltrøye og stilongs |  |
| Ytterjakke / vindjakke |  |
| Regntøy / vind og vanntet jakke og bukse |  |
| Gummistøvler (uten hull) og sokker til dem |  |
| Lue, caps |  |
| Dyp og flat tallerken, kopp og bestikk (uknuselig/plast) |  |
| Skrivesaker |  |
| Solkrem |  |
| **Myggstift / myggolje** |  |
| **Frivillig:** lommelykt, fotoapparat, radio, gitar |  |
| **NB: helsekort er levert før avreise til Adeline !!!** |  |